**Ērgļu novada pašvaldība aicina darbā kultūras projektu speciālistu**

**Galvenie darba pienākumi:**

**Darbs ar pasākumiem, projektiem:**

1. Iniciēt un attīstīt inovatīvas idejas un ar tām saistītus projektus, piesaistīt līdzfinansējumu to īstenošanai, piedalīties realizācijā.

2. Nodrošināt Ērgļu saieta nama iniciēto un atbalstīto kultūras pasākumu realizēšanu.

3. Koordinēt projektu uzdevumu izpildi, kurā iesaistītas vairākas struktūrvienības, amatieru kolektīvi vai citu organizāciju pārstāvji, koordinēt projekta izpildē iesaistīto pārstāvju sadarbību, sagatavot pārskatus par projektu izpildes gaitu un sasniegtajiem rezultātiem.

4. Sagatavot pasākumu atskaites Autortiesību un komunicēšanas konsultāciju aģentūrai (AKKA-LAA) un Latvijas Izpildītāju un producentu apvienībai (LaIPA).

5. Nodrošināt un aktualizēt informāciju sociālo tīklu vietnēs un pašvaldības mājaslapā.

6. Sagatavot reklāmas tekstus masu saziņas līdzekļiem.

**Darbs ar amatieru kolektīviem:**

7. Koordinēt struktūrvienības amatieru kolektīvu darbu, iesaistīties amatieru kolektīvu projektu izstrādē un īstenošanā, regulāri nodrošināt struktūrvienības pakļautībā esošos amatieru kolektīvus ar aktuālo informāciju par kultūras projektu izstrādi un īstenošanu.

8. Apkopot struktūrvienības pakļautībā esošo amatieru kolektīvu darba plānus, kontrolēt struktūrvienības pakļautībā esošo amatieru kolektīvu rīkoto pasākumu organizatorisko un māksliniecisko līmeni.

**Citi pienākumi:**

9.  Organizēt sadarbību ar izglītības un kultūras iestādēm, sabiedriskajām organizācijām un novada institūcijām, piesaistot publiku, sadarbības partnerus un atbalstītājus.

10. Plānot un organizēt savu darbu, nepieciešamības gadījumā veikt pasākuma atbildīgā administratora pienākumus, kā arī veikt citus darbus saskaņā ar kultūras darba speciālista norādījumiem.

**Darba pienākumu veikšanai nepieciešamā izglītība:**

1. Akadēmiskā izglītība (bakalaura grāds) vai otrā līmeņa profesionālā augstākā izglītība (profesionālais bakalaura grāds).

2. Valsts valodas zināšanas augstākajā līmenī, un vienas svešvalodas prasme.

3. Labas prasmes strādājot ar biroja tehniku.

4. Spēja organizēt savu darbu, strādāt komandā un uzņemties atbildību.

5. Vēlamās personības īpašības: precizitāte, strādīgums, godīgums, labas komunikācijas prasmes, radošās spējas, labs literārais stils rakstveidā un mutvārdos, augsta atbildības sajūta, vēlme un prasme sadarboties ar amatieru kolektīviem, citām iestādēm, organizācijām un mediju pārstāvjiem, kā arī spēja pārvarēt stresa situācijas.

**Piedāvājam:** atbildīgu un intensīvu darbu, zinošu kolēģu atbalstu, konkurētspējīgu atalgojumu un sociālās garantijas.

CV un motivācijas vēstuli sūtīt uz e-pastu: ergli@ergli.lv līdz 2017. gada15. jūnija plkst.16.00 ar norādi „Kultūras projektu speciālists”